ຜູ້​ຕາງ​ໜ້າ​ ສະ​ພາ​ປົກ​ຄອງ​ທະ​ຫານ ​ຊູ​ດານ ແລະ​ກຸ່ມ​​ແນວ​ໂຮມ ສະ​ໜັບ​ສະ​ໜູນ​ປະ​ຊາ​ທິ​ປະ​ໄຕ ​ເຊັນ​ຄຳ​ປະ​ກາດ​ທາງ​ການ​ເມືອງ​
ບັນ​ດາ​ຜູ້​ຕາງ​ໜ້າ ​ຈ​າກສະ​ພາ​ປົກ​ຄອງ​ທະ​ຫານ​ຊູ​ດານ ແລະ​ກຸ່ມ​​ແນວ​ໂຮມສະ​ໜັບ​ສະ​ໜູນ ​ປະ​ຊາ​ທິ​ປະ​ໄຕ ​ໄດ້​ເຊັນ​ ຄຳ​ປະ​ກາດ​ ທາງ​ການ​ເມືອງ ເພື່ອຕົກ​ລົງ ກ່ຽວ​ກັບ​ການ​​ຄອງ​ອຳ​ນາດ​ຮ່ວມ​ກັນ.
ບັນດາຜູ້ຕາງໜ້າຈາກສະພາປົກຄອງທະຫານຊູດານ ແລະກຸ່ມແນວໂຮມສະໜັບສະ ໜູນປະຊາທິປະໄຕ ໄດ້ເຊັນຄຳປະກາດທາງການເມືອງໃນວັນພຸດມື້ນີ້ ອັນເປັນພາກ ສ່ວນນຶ່ງຂອງຂໍ້ຕົກລົງຄອງອຳນາດຮ່ວມກັນ ທີ່ເຂົາເຈົ້າໄດ້ຮັບເອົາໃນ ຕົ້ນເດືອນນີ້ ອີກພາກສ່ວນນຶ່ງຂອງຂໍ້ຕົກລົງນັ້ນ ຄຳປະກາດທາງລັດຖະທຳມະນູນ ຄາດວ່າຈະເຊັນ ກັນ ໃນວັນສຸກຈະມາເຖິງນີ້ ການເຄື່ອນໄຫວດັ່ງກ່າວ ເປັນບາດກ້າວໄປໜ້າ ສຳລັບໂອນອຳນາດທາງການເມືອງ ໃນຊູດານ ທີ່ໄດ້ມີການພົວພັນກັບຄວາມບໍ່ສະຫງົບມາຫຼາຍເດືອນແລ້ວ ນັບແຕ່ທະຫານ ໄດ້ຂັບໄລ່ຜູ້ນຳມາເປັນເວລາຍາວນານ ທ່ານໂອມາ ອາລ-ບາເຊຍ ຂໍ້ຕົກລົງຄອງອຳນາດຮ່ວມກັນ ແມ່ນຮວມທັງການສ້າງຕັ້ງສະພາອະທິປະໄຕຊຶ່ງມີໜ້າ ທີ່ໃນການປົກຄອງປະເທດ ປະມານສາມປີ ກ່ອນມີການຈັດ ການເລືອກຕັ້ງໃໝ່ ນອກນັ້ ທັງສອງຝ່າຍຍັງຕົກລົງ ສ້າງຕັ້ງຄະນະສືບສວນອິດສະຫຼະ ກ່ຽວກັບການປາບ ປາມຂອງພວກທະຫານ ຕໍ່ພວກປະເທ້ວງໃນເດືອນມິຖຸນາທີ່ຜ່ານມາ ຊຶ່ງບັນດາຜູ້ຈັດ ການປະທ້ວງ ກ່າວວ່າ ໄດ້ເຮັດໃຫ້ 128 ຄົນເສຍຊີວິດ ໃນຂະນະທີ່ກະຊວງສາທາລະ ນະສຸກ ກ່າວວ່າ ມີທັງໝົດ 61 ຄົນ